Številka: 007-21/2015

Datum: 25. 8. 2020

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 18. redni seji Mestnega sveta Mestne občine Ptuj |
|  |  |
| **NASLOV:** | **Osnutek (predlog) Odloka o spremembah Odloka o ustanovitvi Javnega zavoda za turizem Ptuj - skrajšani postopek** |
|  |  |
| **PRIPRAVIL:** | Oddelek za gospodarske dejavnostiKlavdija Petek, višja svetovalka |
|  |  |
| **PRAVNA** **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07) ter 76. in 89. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) |
| **POROČEVALEC:** | Andrej Trunk, vodja Oddelka za gospodarske dejavnosti |
|  |  |
| **PRISTOJNO****DELOVNO TELO:** | Odbor za gospodarstvo |
|  |  |
| **PREDLOG SKLEPA:** | Mestni svet Mestne občine Ptuj sprejme osnutek (predlog) Odloka o spremembah Odloka o ustanovitvi Javnega zavoda za turizem Ptuj - skrajšani postopek, v predloženem besedilu. |

Nuška Gajšek

županja

Prilogi:

* osnutek (predlog) odloka z obrazložitvijo
* veljavni odlok

 Osnutek (predlog)

september 2020

Na podlagi 3. in 8. člena Zakona o zavodih (Uradni list RS - stari, št. 12/91, Uradni list RS/I, št. 17/91 - ZUDE, Uradni list RS, št. 55/92 - ZVDK, 13/93, 66/93, 66/93, 45/94 - odl. US, 8/96, 31/00 - ZP-L, 36/00 - ZPDZC in 127/06 - ZJZP) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na svoji \_\_\_ redni seji, dne \_\_\_, sprejel

**ODLOK**

**o spremembah Odloka o ustanovitvi Javnega zavoda za turizem Ptuj**

**1. člen**

V Odloku o ustanovitvi Javnega zavoda za turizem Ptuj (Uradni vestnik Mestne občine Ptuj, št. 3/16 in 1/20) se tretji odstavek 25. člena spremeni tako, da se glasi:

»(3) Zavodu se dajo v upravljanje naslednje nepremičnine:

 - poslovni prostor, posamezni del 7 v stavbi 1866, ki stoji na parcelni številki 1157/3, k. o. 400 - Ptuj, na

 naslovu Mestni trg 4, v skupni izmeri 174,1 m²,

 - poslovni prostor, posamezni del 21 v stavbi 1567, ki stoji na parcelni št. 1365/1, k. o. 400 - Ptuj, na naslovu

 Prešernova 29, v skupni izmeri 540,3 m²,

* poslovni prostor, posamezni del 2 v stavbi 1567, ki stoji na parcelni št. 1365/1, k. o. 400 - Ptuj, na naslovu

 Prešernova 29, v skupni izmeri 89,8 m².«.

**2. člen**

Ta odlok začne veljati petnajsti dan po objavi v Uradnem vestniku Mestne občine Ptuj.

Številka: 007-21/2015

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrazložitev**

Po Odloku o ustanovitvi Javnega zavoda za turizem Ptuj (Uradni vestnik Mestne občine Ptuj, št. 3/16 in 1/20, v nadaljevanju: Odlok), ima Zavod za turizem Ptuj v upravljanju 3 poslovne prostore: sedež zavoda na Murkovi ulici 7, prostor Turistično informacijskega centra Ptuj na Slovenskem trgu 5 in prostor Galerije mesta Ptuj na Prešernovi 29. Podatki o nepremičninah, danih v upravljanje Zavodu za turizem Ptuj, so navedeni v tretjem odstavku 25. člena Odloka.

Zavod za turizem Ptuj torej opravlja svojo dejavnost na več lokacijah. Predvsem usklajevanje in koordiniranje dela med zaposlenimi, ki delajo na sedežu zavoda (delo na projektih, prireditve, promocija in oglaševanje,…) in zaposlenimi delavci v Turistično informacijskem centru Ptuj je večkrat otežkočeno (ko je potrebno zaposlene v Turistično informacijskem centru Ptuj nadomeščati v času malice, v času nepričakovanih odsotnosti, ob izvedbi vodenj, ob povečanem obisku turistov v poletnem času,…). Turistično informacijski center Ptuj ima tudi zelo malo in precej vlažno skladišče, neprimerno za shranjevanje promocijskega materiala. Prostor na Murkovi ulici, kjer je sedež zavoda, ima samo en skupni prostor za vse zaposlene, ni ločenega prostora niti za direktorico in izvedbo sestankov, zato zaposleni svoje delo težko izvajajo.

Glede na navedeno je bila podana pobuda, da se sedež zavoda in Turistično informacijski center Ptuj združita v enem večjem skupnem poslovnem prostoru. Kot primeren se je pokazal poslovni prostor na Mestnem trgu 4, ki je po zaprtju Optike Clarus, že dalj časa prazen in je primerne velikosti, pridobimo pa še večjo površino za shranjevanja promocijskega gradiva in rekvizitov za izvedbo dogodkov in prireditev. Združitev bi bila koristna zaradi procesa dela, prav tako pa pričakujemo povečan utrip v samem središču mesta zaradi konstantnega odprtja Turistično informacijskega centra Ptuj. Po pregledu vseh obratovalnih stroškov za obe lokaciji, ugotavljamo, da bodo za en skupni prostor nižji tudi splošni obratovalni stroški in priključki (elektrika, ogrevanje, voda, odvoz smeti, telefoni, čiščenje, varovanje,…). Novi prostori zavoda bodo tako omogočali lažje in učinkovitejše izvajanje dejavnosti Zavoda za turizem Ptuj. Potrebna bo preureditev novega prostora zavoda na Mestnem trgu 4, vendar bo to manjši poseg, ki je ocenjen na cca. 25.000,00 EUR. Sredstva za preureditev so deloma že zagotovljena na postavki 4204 Zavod za turizem Ptuj - nakup osnovnih sredstev (10.000,00 EUR), ki so bila planirana za preureditev prostora na Murkovi ulici, za potrebe ureditve pisarne direktorice zavoda. Razliko sredstev do predračunske vrednosti bomo zagotovili z rebalansom proračuna.

Zavodu za turizem Ptuj uradno predajamo tudi spodnji ulični prostor na Prešernovi 29, v velikosti 89,8 m². V njem se je v tem času, od kar jih uporabljamo za namene galerije, zvrstilo nekaj razstav (razstave Ex tempore Karneval Ptuj, razstave festivala Art stays, razstave likovnih delavnic, likovne delavnice za otroke,…). Ob menjavi razstav v Galeriji mesta Ptuj, so prostori občasno namenjeni za začasno shranjevanje umetniških del in embalaže za umetniška dela. V prihodnje se v prostorih načrtuje serija manjših razstav ptujskih avtorjev (v naslednjem letu - leto fotografije). Prostor še ni bil uradno predan v upravljanje zavodu, obratovalni stroški za ta prostor pa so že ves čas vključeni v obratovalne stroške Galerije mesta Ptuj, tako da ne bo nobenih dodatnih stroškov in ne bo potrebna nobena preureditev prostorov.

S tokratnimi spremembami Odloka torej spreminjamo tretji odstavek 25. člena odloka, v katerem so navedeni podatki nepremičnin, ki jih ima v upravljanju Zavod za turizem Ptuj. Dosedanje poslovne prostore na Murkovi ulici in Slovenskem trgu, nadomeščamo z enim večjim poslovnim prostorom na Mestnem trgu 4 in k zgornjim prostorom Galerije mesta Ptuj dodajamo še spodnji ulični prostor, ki še ni bil uradno dan v upravljane zavodu.

Sprejem osnutka (predloga) Odloka o spremembah Odloka o ustanovitvi Javnega zavoda za turizem Ptuj bo imel finančne posledice za proračun Mestne občine Ptuj in druga javnofinančna sredstva le v okviru vsakoletno določenih/sprejetih proračunskih sredstev za ta namen.

Glede na to, da gre za manj zahtevne spremembe ustanovitvenega akta, predlagam Mestnemu svetu Mestne občine Ptuj, da na podlagi 89. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) priložen osnutek (predlog) Odloka o spremembah Odloka o ustanovitvi Javnega zavoda za turizem Ptuj po obravnavi sprejme po skrajšanem postopku.

Pripravila:

Klavdija Petek, višja svetovalka

Nuška Gajšek

županja